ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ປັດຈຸບັນ, ສຳມະນາກອນລາວ 232 ຄົນທີ່ເປັນຊຸດທຳອິດຂອງທາງລົດໄຟຈີນ-ລາວພວມເຂົ້າຮ່ວມຊຸດອົບຮົມວິຊາສະເພາະທາງລົດໄຟໄລຍະທີໜຶ່ງ. ບັນດາສຳມະນາກອນໄດ້ພະຍາຍາມຮຽນດ້ວຍຄວາມປາຖະໜາທີ່ດີຕໍ່ອາຊີບ ແລະ ຊີວິດການເປັນຢູ່ໃນອະນາຄົດ.
ບໍລິສັດທາງລົດໄຟລາວ-ຈີນຈຳກັດ ເຊິ່ງເປັນຜູ້ຮັບຜິດຊອບການກໍ່ສ້າງ ແລະ ການດຳເນີນການທຸລະກິດຂອງທາງລົດໄຟຈີນ-ລາວບອກໃຫ້ຮູ້ວ່າ, ຫຼັງຈາກເຂົ້າຮ່ວມຊຸດອົບຮົມ 4 ໄລຍະ ຄື: ການຮຽນພາສາຈີນ, ການຮຽນທິດຕະດີທາງລົດໄຟ, ການອົບຮົມປະຕິບັດຕົວຈິງຢູ່ບໍລິສັດທາງລົດໄຟຄຸນມີງ ແລະ ການອົບຮົມວິຊາຊີບໃນຕຳແໜ່ງສະເພາະທາງລົດໄຟຈີນ-ລາວ, ແລະຜ່ານການສອບເສັງທີ່ກ່ຽວຂ້ອງແລ້ວ ສຳມະນາກອນເຫຼົ່ານີ້ຈະກາຍເປັນພະນັກງານທາງລົດໄຟ ໃນຕຳແໜ່ງ 4 ປະເພດ ຄື: ຜູ້ຂັບລົດໄຟ, ຜູ້ກຳກັບ ແລະ ຈັດວາງ, ຜູ້ສ້ອມແປງອຸປະກອນ ແລະ ຜູ້ສ້ອມແປງອຸປະກອນຂັ້ນພື້ນຖານ.
ການຮັບສະໝັກສຳມະນາກອນອີກສອງຊຸດຈະສຳເລັດໃນເດືອນກໍລະກົດນີ້,ຕາມແຜນ ຈະເລືອກສຳມະນາກອນລາວ 600 ຄົນໂດຍລວມ.